Susan Fuentes

Si Susan Fuentes (; 1 Nobyembre 1954 – 7 Setyembre 2013) ay isang Pilipinong mang-aawit na kilala bilang "Reyna ng mga Awiting Bisaya".

Talambuhay
Ipinanganak bilang Susan Toyogon sa Butuan, Agusan del Norte, ika-apat si Fuentes sa limang mga magkakapatid. Mula sa Bohol ang kanyang ama habang mula sa Surigao naman ang kanyang ina."Queen of Visayan Songs Susan Fuentes is dead", Philippine Daily Inquirer, ika-7 ng Setyembre 2013. Sa edad na lima, nagsimula siyang sumali sa mga kumpetisyong ng mga mang-aawit. Noong nasa hayskul naman siya, kinilala ang kanyang talento at kagandahan sa pamahayagang Bisaya (parang Liwayway ngunit nasa wikang Cebuano). 

Pagkatapos ng kanyang pag-aaral, lumipat siya sa Maynila, kung saan tinulungan siya ng kanyang kaibigan na si Eugenia Molina, kapatid na babae ng mang-aawit na si Merci, na mapirma sa Alpha Records. Noong lumipat na siya sa Jem Recording, inilala na siyang "Queen of Visayan Songs". Dito, nagpalabas siya ng pitong mga album, na nakakuha ng gintong sertipikasyon sa Visayas at Mindanao.

Noong 1970s at ’80s, pinatanyag niya ang mga katutubong mga Bisayang mga awit na “Matud Nila” (They Say), “Gimingaw Ako” (I Feel Lonesome), “Usahay” (Sometimes), at “Rosas Pandan.” Siya ang orihinal na mang-aawit ng “Miss Kita Kung Christmas.”

Namatay siya noong ika-7 ng Setyembre 2013 sa sakit na kanser sa kolon sa edad na 58. Huli siyang umawit noong 2010.http://www.philstar.com/cebu-entertainment/646249/susan-fuentes-finds-her-voice-again

Diskograpiya
Mga album
Ang Atong Pinangga (1976)
A New Feeling (Visayan Song Book) (1977)
Awitnong Bahandi (1977)
Halad Nako (Awitnong Bahandi Part 2) (1978)
Mananaygon (1978)
Yukbo sa Bisayanhong Awit kasama si Pilita Corrales (1979)
Mga Awiting Walang Kupas (1980)
Tango Uban Kang Susan (1980)
Straight from the Heart (1982)
Miss Kita Kung Christmas (1990)

Sanggunian

Kategorya:Mga Pilipino
Kategorya:Ipinanganak noong 1954
Kategorya:Namatay noong 2013